આ અંગે નોંધાયેલી એફઆઈઆરમાં પશ્વિમ બંગાળમાં સત્તારૂઢ તૃણમૂલ કોંગ્રેસના 12 નેતાનાં નામ સામેલ છે. તેમાં કેટલાક પ્રધાન અને સાંસદ પણ સામેલ છે. જ્યારે રાજ્યના એક પોલીસ અધિકારીનું પણ નામ સામેલ છે. આ તમામ આરોપી નારદ સ્ટિંગ ઓપરેશનના વીડિયો ફૂટેજમાં જોવા મળી રહ્યા છે. સીબીઆઈના તપાસ અધિકારીઓ આ તમામને ટૂમક સમયમાં પૂછપરછ માટે બોલાવી શકે છે. તેમજ આ તમામની નારદ ન્યૂઝ વેબ પોર્ટલના સીઈઓ મેથ્યુ સેમ્યુઅલ સાથે બેસાડી પૂછપરછ કરી શકે છે. ગત 21 માર્ચે સુપ્રીમ કોર્ટે સીબીઆઈને એક માસમાં આ કેસની તપાસ પૂરી કરી આરોપીઓ સામે એફઆઈઆર દાખલ કરવા આદેશ આપ્યો હતો. તેમજ એમ પણ જણાવ્યું હતું કે જો સીબીઆઈને આ કેસમાં તપાસ માટે વધુ સમયની જરૂર પડે તો તે કોલકાતા હાઈકોર્ટમાં અરજી કરી શકે છે.